Diari Oficial de la Generalitat Valenciana


Sumari del DOGV 5178, del 17-01-2006 (2005/14340)

ACORD de 16 de novembre de 2005, de la Comissió Territorial d'Urbanisme de Castelló, sobre la modificació del Pla general de Vila-real relativa al Col·legi Pintor Gimeno Barón.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14746


Data del document
:   16-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vila-real
    * pla d'urbanisme

ACORD de 16 de novembre de 2005, de la Comissió Territorial d'Urbanisme de Castelló, sobre la modificació del Pla general de Vila-real relativa al Col·legi Pintor Gimeno Barón. [2005/14602]  
Vist l'expedient relatiu a una modificació del Pla general de Vila-real relativa al col·legi Pintor Gimeno Barón, i de conformitat amb els següents,  
Antecedents  
Primer. El ple de l'Ajuntament de Vila-real, en sessió de 25 d'abril de 2005, va acordar exposar al públic la modificació, la qual cosa es va dur a terme per mitjà d'anuncis publicats en el diari Mediterráneo d'11 de maig de 2005 i en el Diari Oficial de la Generalitat Valenciana de 24 de maig de 2005. Transcorregut el període d'informació al públic, durant el qual es van formular diverses al·legacions, el ple va aprovar provisionalment la modificació en sessió de 12 de setembre de 2005.  
Segon. El projecte consta de memòria i de planòls.   
Tercer. L'objecte de la modificació és eliminar del catàleg d'edificacions d'interés historicoartístic l'edifici corresponent al col·legi públic Gimeno Barón. L'eliminació es produeix per a facilitar la construcció d'un nou col·legi públic, i s'efectua de conformitat amb els departaments de la Conselleria competents en matèria d'educació i de patrimoni cultural valencià.  
Quart. El 17 de maig de 2005 s'ha emés un informe favorable per part de la Direcció General de Règim Econòmic de la Conselleria de Cultura, Educació i Esport.  
El 30 de setembre de 2005 s'ha emés un informe favorable per part de la Direcció General de Patrimoni Cultural Valencià de la Conselleria de Cultura, Educació i Esport.  
Fonaments de dret  
Primer. La tramitació d'aquesta modificació puntual del Pla general de Vila-real s'ajusta al que estableix l'article 38 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU), com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).  
Segon. La documentació està completa, en compliment del que disposa l'article 27 en relació amb el 55.1 de la LRAU, i també en l'article 45 i següents del RPCV.  
Tercer. La modificació ha sigut informada favorablement tant pel departament de la Conselleria de Cultura, Educació i Esport, competent en matèria d'educació, com pel departament competent en matèria de patrimoni cultural valencià. Per això, i des de l'exercici de competències autonòmiques, no hi ha obstacle a la seua aprovació.  
En tot cas, s'ha de tindre en compte el que estableix l'informe favorable emés per la Direcció General de Patrimoni Cultural Valencià. Segons aquest informe, l'esmentada direcció general .ha acordat informar favorablement sobre l'eliminació del col·legi públic Gimeno Barón del catàleg d'edificis protegits del Pla general d'ordenació urbana de Vila-real, quant als elements de valor artístic que cal considerar es limiten a la reixa i a la porta d'aquesta. S'insta que aquests elements siguen restaurats conforme al seu projecte original..  
Quart. Com reiteradament ha establit la jurisprudència, l'ordenació detallada del sòl urbà o urbanitzable s'emmarca dins de la discrecionalitat del planejament urbanístic, gaudint en aquests casos l'administració d'àmplia llibertat per a triar, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li conferix la seua legitimació democràtica.  
Segons ha assenyalat el Tribunal Constitucional en la seua sentència 51/2004, de 13 d'abril, .la decisió sobre la configuració de l'assentament urbà municipal en què consisteix el Pla d'urbanisme (marc regulador de l'espai físic de la convivència dels veïns) és una tasca compresa prioritàriament en l'àmbit dels interessos del municipi, i sobre aquella decisió es projecten, per tant, de forma especialment intensa, les exigències de l'autonomia municipal.. Si bé és possible també la intervenció d'altres administracions públiques, per la imbricació d'interessos diversos que es projecten sobre aquest territori municipal, aquesta intervenció .no ha d'enfosquir el principi que l'ordenació urbanística del territori municipal és tasca que fonamentalment correspon al municipi, i que la intervenció d'altres administracions es justifica només en la mesura que concórreguen interessos de caràcter supramunicipal o controls de legalitat que, de conformitat amb el bloc de la constitucionalitat, s'atribueïxen a les administracions supraordenades sobre les inferiors..  
La LRAU recull clarament aquestes idees. Així, l'article 40 d'aquesta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua mateixa representativitat. Com s'indica en el preàmbul de la LRAU, aquesta llei atribueïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.  
La modificació que s'examina es justifica en criteris de racionalitat i no s'oposa a cap precepte legal, per la qual cosa cal la seua aprovació definitiva.  
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39, per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Per raó de tot el que antecedeix, la Comissió Territorial d'Urbanisme de Castelló acorda:   
Aprobar definitivament la modificació puntual del Pla general de Vila-real relativa a l'eliminació del col·legi públic Gimeno Barón del catàleg d'edificis protegits, i ha de complir-se el que estableix l'informe favorable emés per la Direcció General de Patrimoni Cultural Valencià en el qual s'insta que els elements de valor artístic que s'han de considerar, i aquests són la reixa i la porta d'aquesta, perquè siguen restaurats conforme al seu projecte original..  
Contra aquest acord, que no posa fi a la via administrativa pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, tot això sense perjudici d'utilitzar qualsevol altre recurs que es considere oportú.  
Castelló, 16 de novembre de 2005.. El secretari de la Comissió Territorial d'Urbanisme: Fernando Renau Faubell.